Súradnice: 42°08′47″S 24°45′29″V﻿ / ﻿42,146448°S 24,757944°V﻿ / 42.146448; 24.757944

**Malá bazilika** (bulh. Малка базилика – *Malka bazilika*), alebo **Malá bazilika Filipopolu** (bulh. Малка базилика на Филипопол – *Malka bazilika na Filipopol*), prípadne aj **Malá bazilika s baptistériom** (bulh. Малка базилика с баптистерий – *Malka bazilika s baptisterij*) je ranokresťanský chrám z 5. storočia nachádzajúci sa v centrálnej časti mesta oblasti Plovdiv v plovdivskej oblasti v južnom Bulharsku. Kultúrna pamiatka národného významu.

Lokalita
--------

Chrám sa nachádza v centrálnej časti mesta Plovdiv pri dnešnom bulvári *Kňagiňa Marija–Luiza*. Malá bazilika sa nachádzala na východnom časti ohradeného antického mesta, v bezprostrednej blízkosti vnútornej fasády hradby s obrannou vežou z 2. – 4. storočia. Miesto sa nachádzalo severovýchodne od filipopolského fóra.

Dejiny
------

Bazilika bola postavená v druhej polovici 5. storočia, pravdepodobne v priebehu 70. rokov 5. storočia. Budova prešla v priebehu svojej existencie prestavbou v dôsledku požiaru a fungovala do konca 6. storočia.

### Novodobé dejiny

Bazilika bola objavená náhodne pri konštrukčných prácach v rámci výstavby panelového bloku na bulvári *Kňagiňa Marija–Luiza* v roku 1988. V roku 1995 bol stavbe pridelený štatút kultúrnej pamiatky národného významu.

Reštaurátorský zásah prebehol na základe projektu, ktorý spoločne zhotovilo plovdivské mestské zastupiteľstvo, bulharské ministerstvo kultúry a fond *Amerika za Bălgarija*. Celková hodnota reštaurácie mala predstavovať 1 000 000 bulharských levov, pričom 700 000 levov predstavovala dotácia fondu *Amerika za Bălgarija* a 300 000 poskytlo bulharské ministerstvo kultúry. Konečná cena reštaurátorských prác nakoniec dosiahla až 1,53 milióna levov. Práce sa začali v priebehu roku 2010 a budova bola po zreštaurovaní oficiálne odhalená 20. septembra 2013 a o rok neskôr bola otvorená pre návštevníkov.

V súčasnosti bazilika, okrem múzejnej funkcie, pôsobí ako centrum, kde sa konajú konferencie, komorné koncerty a ďalšie kultúrne a oficiálne podujatia.

Charakteristika
---------------

Predpokladá se, že bazilika slúžila ako chrám pre vojakov, ochraňujúcich Filipopolis.

Ide o trojloďovú baziliku s predsieňou a apsidou. Apsida bola polkruhová. Pri južnej fasáde bola malá kaplnka a v priestoroch severnej lode bolo umiestnené baptistérium. Dĺžka budovy dosahovala 20 metrov a šírka 13 metrov. Budova sa vyznačovala bohatou architektonickou výzdobou – medzi loďami sa nachádzala mramorová kolonáda, v chráme sa nachádzala mramorová oltárna prepážka, ambón a syntrón. Na podlahách bola bohatá viacfarebná mozaika s geometrickými motívmi.

Po prestavbe budovy (po požiari) bola v chráme položená druhá, tentoraz tehlová podlaha, ktorá sa nachádzala približne 70 centimetrov nad pôvodnou mozaikovou podlahou. V rámci tejto prestavby tiež bolo postavené baptistérium.

### Baptistérium

Baptistérium bolo štvorcového pôdorysu s bazénom v tvare kríža. Podlahy boli vyzdobené mozaikou so zoomorfnými motívmi. Zobrazený bol jeleň, holuby a iné kresťanské symboly.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Dátum zapísania do zoznamu kultúrnych pamiatok: 1995

Dôvod ochrany: archeologická hodnota stavby

Galéria
-------

* celkový pohľad na modernú ochrannú konštrukciu nad bazilikoucelkový pohľad na modernú ochrannú konštrukciu nad bazilikou
* pohľad na priestor baziliky zvrchupohľad na priestor baziliky zvrchu
* pohľad na južnú loď bazilikypohľad na južnú loď baziliky
* pohľad na centrálnu loď bazilikypohľad na centrálnu loď baziliky
* pohľad na severnú loď bazilikypohľad na severnú loď baziliky
* pohľad na baptistérium z juhupohľad na baptistérium z juhu
* pohľad na baptistérium zo západupohľad na baptistérium zo západu
* pohĺad na priestor apsidypohĺad na priestor apsidy
* pohľad zvrchu na východnú časť bazilikypohľad zvrchu na východnú časť baziliky
* mozaika s jeleňom v priestore baptistériamozaika s jeleňom v priestore baptistéria

Referencie
----------

1. 1 2 3 4 5 6 7 8   *Министерство на културата на Република България* [online]. mc.government.bg, [cit. 2023-04-11]. Dostupné online.
2. 1 2 3 4 5 6 7 8 9 10 11 12 13 14 15   *Античният стадион на Филипопол - Античният Филипопол - Карта на Античния Филипопол - Малка базилика с баптистерий* [online]. ancient-stadium-plovdiv.eu, [cit. 2023-05-14]. Dostupné online.
3. 1 2 3 4 5 6 7 8 9 10 11 12 13 14 15 16 17 18 19 20  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 297 – 298. (po bulharsky)
4. 1 2 3 4 5 6 7 8 9  KALINKOVA, Penka. Poznatijat nepoznat Plovdiv. Plovdiv : Obština Plovdiv – Rakursi OOD. 2018. 272 s. ISBN 9789548852845. S. 51. (po bulharsky)
5. 1 2  KESIAKOVA, Elena; PIŽEV, Aleksandăr; ŠIVAČEV, Stefan; PETROVA, Neďalka. Kniga za Plovdiv. Plovdiv : Izdatelstvo „Poligraf". 1999. 264 s. ISBN 9549529274. S. 57. (po bulharsky)
6. 1 2 3 4  KOLEKTÍV AUTOROV. Enciklopedija – sveštenite mesta na Bălgarija. Sofia : Bălgarska akademija na naukite – Naučnoinformacionen centăr „Bălgarska enciklopedija". 2022. 706 s. ISBN 9786191953271. S. 356. (po bulharsky)
7. 1 2 3 4 5 6 7 8 9 10  RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 476 s. ISBN 9789544915537. S. 33. (po bulharsky)
8. 1 2 3 4 5 6 7 8 9 10 11 12  TRANKOVA, Dimana; RAYCHEVA, Milena; GEORGIEFF, Anthony. A Guide to Roman Bulgaria. Sofia : Free Speech International Foundation. 2016. 168 s. ISBN 9786199031940. S. 137 – 141. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Malá bazilika (Plovdiv)**